CELEX: 32020R1666
Language: ro
Date: 2020-11-10 00:00:00
Title: Regulamentul (UE) 2020/1666 al Comisiei din 10 noiembrie 2020 de modificare a Regulamentului (CE) nr. 2003/2003 al Parlamentului European și al Consiliului privind îngrășămintele cu scopul de a include un nou tip de îngrășăminte CE în anexa I (Text cu relevanță pentru SEE)

11.11.2020   
               
               
                  RO
               
               
                  Jurnalul Oficial al Uniunii Europene
               
               
                  L 377/3
               
            
         REGULAMENTUL (UE) 2020/1666 AL COMISIEI
         din 10 noiembrie 2020
         de modificare a Regulamentului (CE) nr. 2003/2003 al Parlamentului European și al Consiliului privind îngrășămintele cu scopul de a include un nou tip de îngrășăminte CE în anexa I
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 2003/2003 al Parlamentului European și al Consiliului din 13 octombrie 2003 privind îngrășămintele (1), în special articolul 31 alineatul (1),
         întrucât:
         
                     (1)
                  
                  
                     Un producător de chelat de calciu al acidului iminodisuccinic („Ca-IDHA”) a transmis Comisiei, prin intermediul autorităților poloneze, o cerere de includere a Ca-IDHA ca nouă rubrică în anexa I la Regulamentul (CE) nr. 2003/2003. Ca-IDHA a fost elaborat ca răspuns la solicitările din partea sectorului horticol de a dezvolta alternative la sursele existente de calciu, surse care, în anumite condiții de utilizare, pot provoca daune ale frunzelor în urma aplicărilor foliare.
                  
               
                     (2)
                  
                  
                     Ca-IDHA îndeplinește cerințele prevăzute la articolul 14 din Regulamentul (CE) nr. 2003/2003. Prin urmare, acesta ar trebui să fie inclus în lista tipurilor de îngrășăminte CE din anexa I la regulamentul respectiv.
                  
               
                     (3)
                  
                  
                     Prin urmare, Regulamentul (CE) nr. 2003/2003 ar trebui modificat în consecință.
                  
               
                     (4)
                  
                  
                     Măsura prevăzută în prezentul regulament este conformă cu avizul comitetului instituit prin articolul 32 din Regulamentul (CE) nr. 2003/2003,
                  
               ADOPTĂ PREZENTUL REGULAMENT:
         
            Articolul 1
            Anexa I la Regulamentul (CE) nr. 2003/2003 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 noiembrie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 304, 21.11.2003, p. 1.
      
      
         
            ANEXĂ
            În tabelul D din anexa I la Regulamentul (CE) nr. 2003/2003, se introduce următorul rând 2.3:
            
               
                           „2.3
                        
                        
                           chelat de calciu al acidului iminodisuccinic
                        
                        
                           Produs obținut pe cale chimică, conținând chelat de calciu al acidului iminodisuccinic ca ingredient esențial, fără adaos de nutrienți organici de origine animală sau vegetală
                        
                        
                           9 % CaO
                           Calciu exprimat sub formă de CaO, chelat cu acidul iminodisuccinic (IDHA) solubil în apă.
                        
                        
                            
                        
                        
                           Calciu exprimat sub formă de CaO, chelat cu acidul iminodisuccinic (IDHA) solubil în apă”